OpenLLM-France/wikimedia huggingface dataset:
# Tyler Joseph

Tyler Joseph (Columbus, 1 de desembre de 1988) és un cantant, raper, compositor, músic i productor discogràfic estatunidenc. És conegut per ser el líder de Twenty One Pilots, duo musical que forma amb el bateria Josh Dun. Al llarg de la seua carrera ha gravat huit àlbums: un en solitari i set amb Twenty One Pilots. Ha estat nominat a sis premis Grammy com a membre del duo, dels quals n'ha guanyat un.

## Referències

* ↑ «Grammy Awards 2017: See the Full Winners List». Billboard, 12-02-2017 [Consulta: 1r març 2017].
# Viazovi Gai

Viazovi Gai (en rus: Вязовый Гай) és un poble de l'óblast de Saràtov, a Rússia, segons el cens del 2011 tenia 5 habitants. Pertany al districte municipal de Khvalinsk.

## Referències

* ↑ «Почвенная карта России». Arxivat de l'original el 2018-01-25.
* ↑ «Топографические карты СССР N-39 (В) 1:100000. Самарская область.». Arxivat de l'original el 2018-01-15.
# Voznessensk

Voznessensk (en ucraïnès Вознесенськ) és una ciutat de la província de Mikolaiv, Ucraïna. El 2021 tenia 34.050 habitants.

## Referències

* ↑ Всесоюзная перепись населения 1989 г. Численность городского населения союзных республик, их территориальных единиц, городских поселений и городских районов по полу
* ↑ Вознесенск // Большой энциклопедический словарь (в 2-х тт.). / редколл., гл. ред. А. М. Прохоров. том 1. М., "Советская энциклопедия", 1991. стр.236
# Wahunsonacock

Wahunsonacock (Poblat pamunkey, Virgínia, 1542? - 1618) era el veritable nom del cabdill conegut pels anglesos com a Rei Powhatan. Segons John Smith, el 1607 va subjugar les tribus del voltant i es va fer el seu cabdill. Va mantenir una actitud ambigua amb els blancs, tot i que permeté que el 1613 la seva filla Pocahontas es casés amb John Rolfe. Va morir el 1618 i fou succeït pel seu germà Opitchapan.
Ha esdevingut un personatge llegendari en la posteritat, de manera que algunes famílies d'alta societat virginiana afirmen ser descendents seus.
Com a curiositat, la veu del seu personatge al film Pocahontas, de la factoria Disney, fou posada per l'actor sioux i militant de l'AIM Russell Means.
# Wahpekute

Els wahpekute (en dakota tiradors de fulles, de wakhpe, fulla; i kute, disparar) són una de les set divisions de la Nació Dakota de la Gran Nació Sioux. Encara que el nom santee era aplicat originàriament pels teton només als mdewakanton, però aviat es va estendre als wahpekute, ja que ambdues tribus estaven relacionades, com ho demostren evidències històriques i lingüístiques entre el grup.

## Història

Els wahpekute vivien al costat dels mdewakanton a Mille Lac (Minnesota) i quan foren visitats per primer cop pels francesos (1678-1680) es trobaven tan estretament relacionats que sovint els confonien en una sola tribu. En 1766 Carver trobà els wahpekute a algun lloc del riu Minnesota. Segons Lewis i Clark el 1840 hi eren allí, a ambdós marges del riu Redwood, i potser eren uns 150 individus. El 1806 Zebulon Pike parlà sobre ells com a la banda més petita dels sioux, situada entre els rius Mississipi i Missouri, i que caçaven al riu Des Moines. Segons Sibley en 1834 es trobaven en dues viles al riu Cannon, a una curta distància de l'actual de Faribault, Minnesota, i en uns altres pocs punts. Tenien 150 guerrers. Entre 1842 i 1857 estaven dirigits per dos caps, Wamdisapa (Black Eagle) i Tasagi.

## Divisió actual

Els wahpekute no formen una sola tribu reconeguda federalment, sinó que als Estats Units són repartits entre les tribus reconegudes i reserves índies de Flandreau, Lower Sioux, Shakopee-Mdewakanton, Santee Sioux i la Comunitat índia Prairie Island, i a les Primeres Nacions del Canadà Birdtail Sioux i Canupawakpa Dakota.

## Enllaços externs

* Wahpekute Tribe a accessgenealogy.com
# Viazma

Viazma - Вязьма (rus) - és una ciutat de l'óblast de Smolensk, a Rússia a la vora del riu Viazma, entre les ciutats de Smolensk i Mojaisk.

## Vegeu també

* Tsariovo-Zàimisxe

## Galeria d'imatges

* Església Hodeguétria, una de les tres esglésies de tres fletxes al món
* Torre Spàsskaia, l'única torre que queda del kremlin medieval
* Locomotora a vapor Ech 4290 davant de l'estació de Viazma
# Volta a Suïssa 1967

La Volta a Suïssa 1967 fou la 31a edició de la Volta a Suïssa. Aquesta edició es disputà del 18 al 23 de juny de 1967, amb un recorregut de 1.200 km distribuïts en 7 etapes, la darrera d'elles dividida en dos sectors. La sortida i l'arribada fou a Zúric.
El vencedor final fou l'italià Gianni Motta, que s'imposà clarament en la general, amb més de quatre minuts sobre els suís Rolf Maurer. L'espanyol Luis Pedro Santamarina completà el podi. Motta també guanyà la classificació de la muntanya, mentre la dels punts fou per a Daniel Van Ryckeghem i el millor en la classificació per equips fou el Molteni.

## Etapes

| Etapa | Data | Recorregut | Km | Vencedor d'etapa | Líder de la general |
| 1ª | 12 de juny | Zúric - Vaduz (LIE) | 190 | D. Van Ryckeghem (BEL) | D. Van Ryckeghem (BEL) |
| 2ª | 18 de juny | Vaduz (LIE) - Silvaplana | 110 | Gianni Motta (ITA) | Gianni Motta (ITA) |
| 3ª | 19 de juny | Silvaplana - Locarno | 193 | Gianni Motta (ITA) | Gianni Motta (ITA) |
| 4ª | 20 de juny | Martigny - Emmenbrücke | 237 | Gerben Karstens (NED) | Gianni Motta (ITA) |
| 5ª | 21 de juny | Emmenbrücke - Burgdorf | 143 | Harm Ottenbros (NED) | Gianni Motta (ITA) |
| 6ª | 22 de juny | Burgdorf - Möhlin | 205 | Tommaso De Pra (ITA) | Gianni Motta (ITA) |
| 7ª-1ª | 23 de juny | Möhlin - Brugg | 74 | Walter Godefroot (BEL) | Gianni Motta (ITA) |
| 7ª-2ª | 23 giugno | Brugg > Zúric (CRI) | 48 | J.Mª Errandonea (ESP) | Gianni Motta (ITA) |

## Classificació final

| | Ciclista | Equip | Temps |
| 1 | Gianni Motta (ITA) | Molteni | 31h 26' 41" |
| 2 | Rolf Maurer (SUI) | Filotex | + 4' 46" |
| 3 | Luis Pedro Santamarina (ESP) | Fagor | + 5' 31" |
| 4 | José María Errandonea (ESP) | Fagor | + 8' 44" |
| 5 | Hans Junkermann (GER) | Torpedo | + 10' 32" |
| 6 | Peter Post (NED) | Gazelle | + 10' 43" |
| 7 | Giuseppe Fezzardi (ITA) | Molteni | + 11' 52" |
| 8 | Alberto Della Torre (ITA) | Filotex | + 5' 54" |
| 9 | José Manuel López Rodríguez (ESP) | Fagor | + 12' 22" |
| 10 | Daniel Van Ryckeghem (BEL) | Dr. Mann | + 13' 00" |

## Referències

* ↑ «Tour de Suisse 1967». sitiodeciclismo.net. [Consulta: 10 juny 2015].
* ↑ «Tour de Suisse 1967». Les-Sports.info. [Consulta: 10 juny 2015].

## Enllaços externs

* Web oficial Arxivat 2010-08-25 a Wayback Machine. (alemany) (francès)
# Washington (Louisiana)

Washington és una població dels Estats Units a l'estat de Louisiana. Segons el cens del 2000 tenia 1.082 habitants.

## Demografia

Segons el cens del 2000, Washington tenia 1.082 habitants, 459 habitatges, i 289 famílies. La densitat de població era de 485,8 habitants/km².
Dels 459 habitatges en un 29% hi vivien nens de menys de 18 anys, en un 34,2% hi vivien parelles casades, en un 25,9% dones solteres, i en un 37% no eren unitats familiars. En el 34,4% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 3,05.
Per edats la població es repartia de la següent manera: un 29,1% tenia menys de 18 anys, un 7,4% entre 18 i 24, un 24,7% entre 25 i 44, un 20,1% de 45 a 60 i un 18,7% 65 anys o més.
L'edat mediana era de 35 anys. Per cada 100 dones de 18 o més anys hi havia 74,3 homes.
La renda mediana per habitatge era de 12.177 $ i la renda mediana per família de 17.727 $. Els homes tenien una renda mediana de 36.250 $ mentre que les dones 14.479 $. La renda per capita de la població era d'11.607 $. Entorn del 45,6% de les famílies i el 48,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Washington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Washington». American Fact Finder. Oficina del Cens dels Estats Units, 12-01-2010.
# Viviers (Mosel·la)

* Per a altres significats, vegeu «Villers-sur-Nied».
Viviers és un comú francès al departament del Mosel·la (regió de Gran Est). L'any 2007 tenia 103 habitants.

## Demografia
### Població

El 2007 la població de fet de Viviers era de 103 persones. Hi havia 44 famílies, de les quals 16 eren unipersonals (4 homes vivint sols i 12 dones vivint soles), 12 parelles sense fills i 16 parelles amb fills.
La població ha evolucionat segons el següent gràfic:

### Habitatges

El 2007 hi havia 55 habitatges, 45 eren l'habitatge principal de la família, 2 eren segones residències i 8 estaven desocupats. 52 eren cases i 3 eren apartaments. Dels 45 habitatges principals, 40 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 1 tenia dues cambres, 8 en tenien quatre i 36 en tenien cinc o més. 40 habitatges disposaven pel capbaix d'una plaça de pàrquing. A 13 habitatges hi havia un automòbil i a 27 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Viviers el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 4 |
| 4 | 75 a 79 | 4 |
| 0 | 70 a 74 | 0 |
| 12 | 65 a 69 | 4 |
| 0 | 60 a 64 | 0 |
| 4 | 55 a 59 | 4 |
| 0 | 50 a 54 | 8 |
| 0 | 45 a 49 | 0 |
| 0 | 40 a 44 | 0 |
| 12 | 35 a 39 | 8 |
| 8 | 30 a 34 | 4 |
| 8 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 0 | 5 a 9 | 12 |
| 12 | 0 a 4 | 4 |

## Economia

El 2007 la població en edat de treballar era de 67 persones, 53 eren actives i 14 eren inactives. De les 53 persones actives 51 estaven ocupades (29 homes i 22 dones) i 2 estaven aturades (2 dones i 2 dones). De les 14 persones inactives 7 estaven jubilades, 4 estaven estudiant i 3 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de fabricació d'altres productes industrials, 1 d'una empresa de construcció, 1 d'una empresa de transport i 1 d'una empresa de serveis.
L'únic servei als particulars que hi havia el 2009 era un paleta.
L'any 2000 a Viviers hi havia 6 explotacions agrícoles.

## Equipaments sanitaris i escolars

El 2009 hi havia una escola elemental integrada dins d'un grup escolar amb les comunes properes formant una escola dispersa.

## Poblacions properes

El següent diagrama mostra les poblacions més properes.

## Notes

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Enllaços externs

* France par commune. Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Walter Behrendt

Walter Behrendt (Dortmund, 18 de setembre de 1914- Dortmund, 23 de juliol de 1997) va ser un polític alemany, membre del Partit Socialdemòcrata (SPD).

## Trajectòria

Va ser soldat a la Segona Guerra Mundial i després va treballar com a empleat en una empresa industrial. El 1954 es va convertir en col·laborador de la revista de la companyia Hoesch-Westfalenhütte AG a Dortmund. Es va unir a l'SPD el 1932 sent membre de la Joventut Treballadora Socialista (Sozialistische Arbeiterjugend). De 1945 a 1947 va ser president de la Joventut Socialista regional a Dortmund, Lünen i Castrop-Rauxel. Va ser president de la seu de l'SPD a Dortmund-Altenderne el 1951-1952 i a Dortmund del 1952 al 1955.
Des de 1952 fins a la seva mort, va ser regidor municipal a Dortmund. El 1957 va ser elegit membre del Bundestag (parlament federal) i va romandre en el càrrec fins a 1976. Entre el 1961 i el 1967 va ser president assistent de la Comissió de Treball. També va ser membre del Parlament Europeu des de 1967 fins a 1977, i va exercir com a vicepresident (1969-1971, 1973-1977) i president (1971-1973).
Va ser un dels signants del Manifest Humanista II el 1973.

## Referències

* 1 2 Dieter Knippschild. Hans Bohrmann. Behrendt, Walter (en alemán). Essen: Klartext, 2001. ISBN 3-88474-954-4.
* ↑ «Former European Parliament Presidents | The President | European Parliament». www.europarl.europa.eu. [Consulta: 30 novembre 2018].
* ↑ «Humanist Manifesto II». American Humanist Association. Arxivat de l'original el 2012-10-20. [Consulta: 24 novembre 2012].
# Walter Bedell Smith

El General Walter Bedell "Beetle" Smith GBE KCB (5 d'octubre de 1895 – 9 d'agost de 1961 va ser el Cap d'Estat Major durant la Comandància d'Eisenhower del SHAEF i Director de la CIA entre 1950 i 1953. També serví com a Ambaixador dels Estats Units a la Unió Soviètica entre 1946 i 1948.

## Biografia

Smith va iniciar la seva carrera militar com a Soldat ras a la Guàrdia Nacional d'Indiana. Continuà el seu servei durant la I Guerra Mundial a la 4a Divisió d'Infanteria com a oficial de reserva. Va ser enviat a França.
Quan el General George Marshall esdevingué el Cap de l'Estat Major de l'Exèrcit, cridà a Smith (llavors Major) per ser Assistent de Secretari de l'Estat Major General. Esdevingué Secretari al setembre de 1941 i al febrer de 1943 esdevingué Secretari del Cap de l'Estat Major Combinat. Tot just abans de la invasió del nord d'Àfrica, Marshall l'envià a Anglaterra perquè assistís al Comandant Suprem Aliat Dwight Eisenhower com a Cap de l'Estat Major. Va seguir en aquest càrrec fins al Dia de la Victòria a Europa, incloent la preparació per a la rendició incondicional alemanya.
Smith tenia una reputació de director brusc, i sovint se l'anomenava com "el barrut d'Eisenhower". Per exemple, quan el General George Patton necessitava ser disciplinat, Smith va haver d'encarregar-se de donar-li les males notícies. Era sabut que era un segregacionista, i va fer palesos els seus dubtes sobre l'eficàcia dels soldats negres en combat (es diu que ell va ser el responsable de mantenir-lo fora dels papers de combat mentre que mantingué la seva influenciadora posició de cap de l'Estat Major del Comandant Suprem Aliat.
Smith deixà l'Exèrcit i serví com a Ambaixador Americà a la Unió Soviètica entre 1946 i 1949. El 1949 tornà al servei actiu, sent promocionat a General i assumí la comandància del Primer Exèrcit Americà a Nova York. El 1950, el President Harry Truman el trià com a Director de la Intel·ligència Central (cap de la CIA), a on serví fins a 1952. es retirà de l'Exèrcit en abandonar el càrrec de Director de la CIA el 9 de febrer de 1953. També serví com a Sots-secretari d'Estat entre 1953 i 1954 i tingué un paper principal a la creació de l'Agència Nacional de Seguretat.
Va morir d'un atac de cor el 9 d'agost de 1961 a Washington DC. Va ser enterrat al Cementiri Nacional d'Arlington.
Diversos comandants superiors de la Segona Guerra Mundia, com Patton o Bradley entre d'altres, tendeixen a dibuixar-lo desfavorablement. Si bé era un administrador rude però efectiu, és més recordat per ser un excepcional professional com a oficial d'estat major, però no pas un home estimat pels seus iguals o els seus subordinats.

## Condecoracions

* Medalla del Servei Distingit a l'Exèrcit
* Medalla de la Victòria a la I Guerra Mundial
* Medalla de la Campanya Europea-Africana-Orient Mitjà
* Medalla de la Victòria a la II Guerra Mundial
* Comandant de l'Orde del Bany (Regne Unit)
* Gran Creu de l'Orde de l'Imperi Britànic
    Gran Creu de l'orde de la Corona
# Xina de l'Est

La Xina de l'Est (xinès tradicional: 華東, xinès simplificat: 华东, pinyin: Huádōng) és una regió geogràfica de la Xina que abraça, a nivell provincial, les províncies Fujian, Jiangsu, Jiangxi, Shandong i Zhejiang i la municipalitat de Xangai i s'estén per la costa est de la Xina.
La República Popular de la Xina considera que l'illa de Taiwan i els seus illots propers formen la província de Taiwan, que actualment està governada per la República de la Xina, un país tècnicament independent encara que no reconegut.
Taiwan també administra diversos illots de la província de Fujian considerats propis per la República Popular.

## Divisions administratives
### Províncies

| Nom | Xinès (S) | pinyin | Abreujament | Capital | Xinès | pinyin | Llista de divisions administratives |
| Anhui | 安徽 | Ānhuī | 皖 wǎn | Hefei | 合肥 | Héféi | Divisions a nivell comarcal |
| Fujian | 福建 | Fújiàn | 闽 mǐn | Fuzhou | 福州 | Fúzhōu | Divisions a nivell comarcal |
| Jiangsu | 江苏 | Jiāngsū | 苏 sū | Nankín | 南京 | Nánjīng | Divisions a nivell comarcal |
| Jiangxi | 江西 | Jiāngxī | 赣 gàn | Nanchang | 南昌 | Nánchāng | Divisions a nivell comarcal |
| Shandong | 山东 | Shāndōng | 鲁 lǔ | Jinan | 济南 | Jǐnán | Divisions a nivell comarcal |
| Zhejiang | 浙江 | Zhèjiāng | 浙 zhè | Hangzhou | 杭州 | Hángzhōu | Divisions a nivell comarcal |

### Municipalitats

| Nom | Xinès (S) | pinyin | Abreujament | Divisions a nivell comarcal |
| Xangai | 上海 | Shànghǎi | 沪 hù | Divisions administratives |
# Xinamu

Xinamu (pot aparèixer com a Shinamu) fou una ciutat a la qual el rei Salmanassar I esmenta que hi va fer una expedició. S'esmenta diverses vegades a la rodalia d'Amedi (Diyarbekir). K. Kessler la situa a Purank (Pornak) a 19 km al sud-est de Diyarbekir però s'ajusta més la moderna població de Fafih a 37° 22′ 00″ N, 41° 05′ 0″ E﻿ / ﻿37.36667°N,41.08333°E﻿ / 37.36667; 41.08333 al mig de la regió de Tur Abdin que és la Sinas de Procopi i la Sina Judaeorum de la Notitia Dignitatum. Segons això Shinamu o Shinabu (la síl·laba final és indicatiu de ciutat) no correspondria a la Sina o Sinamun de les tauletes de Mari que depenia de Tushum, i seria la que situa Kessler, però en canvi aquesta està millor ubicada per haver format part de l'estat de Bit Zamani. En tot cas es pot considerar amb molta probabilitat que Xinamu era una ciutat al sud del Tigris superior.

## Bibliografia

* Edward Lipiński, The Aramaeans: their ancient history, culture, religion
# Whelanita

La whelanita és un mineral de la classe dels minerals silicats. Anomenada en honor del professor James A. Whelan, de la Universitat de Utah.

## Característiques

La whelanita és un element químic de fórmula química Cu₂$^{2+}$Ca₆[Si₆O$_{17}$(OH)](CO₃)(OH)₃(H2O)₂. Cristal·litza en el sistema ortoròmbic. La seva duresa a l'escala de Mohs és 2,5. Segons la classificació de Nickel-Strunz pertany al grup 8/D.07-20: Silicats no classificats amb cations, principalment, de mida petita (Mg, Fe, Mn, Cu): Sèrie de l'ajoïta.

## Formació i jaciments

S'ha trobat en un skarn de diòpsid, granat i magnetita ric en coure. S'ha descrit a Arizona, Utah i Califòrnia (EUA).

## Referències

* ↑ «Whelanite» (en anglès). Mindat. [Consulta: 7 novembre 2015].
# When Broadway Was a Trail

When Broadway Was a Trail és una pel·lícula muda de la World Film Company estrenada el 26 d'octubre de 1914, escrita i dirigida per Oscar A. C. Lund i interpretada pel mateix O. A. C. Lund, Barbara Tennant i Edward Roseman. La crítica destacava que alguns efectes com la neu artifical o alguns dels decorats naturals eren massa evidents. Es considera una pel·lícula perduda.

## Argument

El 1626, Henry Minuet, fill del gobernador de Nova Amsterdam (Nova York), es desplaça a la colònia de Danvers (Massachusetts) per tal de comprar blat, ja que la ciutat n'està molt necessitada. Pel camí són atacats pels iroquesos i només Henry logra escapar, arribant a Danvers com a refugiat no gosa explicar qui és. Allà coneix Priscilla Elliott, filla del merge de Danvers i malgrat que no parlen la mateixa llengua s'enamoren. Priscilla és festejada per Salvation Hibbins, però a ella no li agrada perquè sempre està enganxat a les faldilles de la seva mare. Quan el pare de Priscilla mor, la mare de Salvation intentar forçar el matrimoni amb el seu fill èrò ella s`hi nega. Aleshores la senyora Hibbins l'acusa de ser una bruixa. Henry la defensa però tots dos són detinguts.
Arriba un missatger de Nova Amsterdam per tal d'intentar aconseguir notícies de Henry i el gobernador de Danvers, Standish Hope, ordena alliberar-lo. Quan van a buscar-lo s'adonen que ell ha aconseguit fugir i per això se li diu al missatger que ells no pensen fer cap tracte amb la seva colònia. Els soldats capturen Henry però ell aconsegueix envier Priscilla a casa seva a Nova Amsterdam. Henry és finalment alliberat i torna cap a casa. Pel camí es retroba smb Priscilla que ha estat rebutjada per la seva família que volia que Henry es casés amb algú de la pròpia colònia. Els amants decideixen prescindir de les seves famílies i viure aïllats al bosc.

## Repartiment

* Barbara Tennant (Priscilla Elliott)
* Oscar A.C. Lund (Henry Minuet)
* Julia Stuart (Mistress Minuet)
* Edward Roseman (Peter Minuet)
* Lindsay J. Hall (Salvation Hibbins)
* Mary Navarro (Mistress Hibbins)
* Alec B. Francis (Standish Hope)
* George Cowl (cap iroquès)

## Referències

* ↑ «When Broadway was a Trail». Moving Picture World, 22, 4, 24-10-1914, pàg. 455.
* ↑ «Shubert Features». Moving Picture World, 22, 5, 31-10-1914, pàg. 602.
* ↑ Catalog of Copyright Entries. Motion Pictures 1912-1939 (en anglès). The Library of Congress, 1951, p. 936.
* 1 2 Milne, Peter «When Broadway was a Trail». Motion Picture News, 31-10-1914, pàg. 49.
* ↑ «When Broadway was a Trail» (en anglès). American Silent Feature Film Survival Database, 01-05-2017. [Consulta: 18 octubre 2021].
* ↑ «World- When Broadway was a Trail». Motography, XII, 18, 31-10-1914, pàg. 613.
* ↑ Judson, Hanford C. «"When Broadway Was a Trail" holds with steady interest». The Moving Picture World, 22, 5, 31-10-1914, pàg. 656.
* ↑ Österberg, Bertil O. Colonial America on Film and Television: A Filmography (en anglès). McFarland, 2000-11-15, p. 237-8. ISBN 9780786442423.
# Waimes

Waimes (Weismes en alemany, Waime en való) és un municipi belga de la província de Lieja a la regió valona. A principis del 2008 tenia 6816 habitants.
Tot i ser un municipi francòfon compta amb un règim de facilitats lingüístiques pels seus habitants germanòfons.

## Geografia

El municipi és regat per l'Amel, el Warche i el seu afluent, el Warchenne que hi neix. La comissió Europea va llistar la regió d'aiguamolls de 17,21 hectàrees a l'entorn de les fonts del Warche i del Rur en la llista de llocs d'importància comunitària per a la regió biogeogràfica. Al mig d'aquesta reserva natural de les Hautes Fagnes es troba el punt culminant de Bèlgica, el Signal de Botrange (694 mètres).

## Història

Hi havia una residència merovíngia del 481 a 751. El primer esment escrit Via Mansuerisca data del 760. La primera construcció del castell de Reinhardstein comença el 1354 i la seva reconstrucció des del 1969.
La història recent del poble és molt la mateixa de la ciutat veïna de Malmedy. Fins a la fi de l'antic règim feia part del principat de Stavelot-Malmedy, després del Tractat de París (1815) passà a Prússia i el 1920 va esdevenir belga. El 1940, l'Alemanya Hitleriana va tornar a annexar-lo. Les forces americanes van alliberar-la el mes de setembre del 1944. Va trobar-se al centre de la batalla de les Ardenes a la fi de 1944.

## Nuclis

El 1977, Waimes es fusionà amb Faymonville i Robertville.
* Waimes
** Bruyères
** Champagne
** Gueuzaine
** Libômont
** Walk
* Faymonville
** Ondenval
** Remonval
** Thirimont
* Robertville
** Ovifat
** Sourbrodt

## Llocs d'interès

* El pantà Lac de Robertville
* El parc natural de les Hautes Fagnes o Hohes Venn
* El centre de sensibilització a la natura a Botrange
* El castell de Reinhardstein
* ↑ Decisió de la Comissió del 13 de novembre de 2007
Coordinats: E 6 9 | N 50 24 |
# Windsor (Illinois)

«Windsor» té aquests significats:
* Windsor (comtat de Shelby)
* Windsor (comtat de Mercer)